Akken i d-yella deg tbadutin, tamyiftlayt tettili gar tutlayin yettemyilin neɣ d tutlayin ur yettemyili ara, d ayen nettwali deg Tmurt n Lezzayer, tutlayt n taɛrabt d tutlayt tunnigt maca Tutlayt n tmaziɣt d tmeslayt n taɛrabt tazzayrit d tutlayin taddayin, assaɣ-agi yettbin-d ula ger Tmaziɣt d tutlayt n Tefransist. Tamyiftlayt ur telli ara kan deg tmettiyin tiftutlayin yesteɛrafen s waṭas n tutlayin, neɣ deg tmettiyin yessexdamen isafaren imenqusen d wiyaḍ yellan d iklasikiyen, maca ula deg tmettiyin yesseqdacen tantaliwin yemgaraden neɣ d izmamen, aṭas n yisafaren imutlayen yesɛan tiwuriwin yemgaraden i yiwen neɣ i wallalen nniḍen.